stanford-oval/wikipedia huggingface dataset:
Herra Heinämäki ja Leijonatuuliviiri
Rooleissa

| 0 | 1 | 2 |
| --- | --- | --- |
|  Heikki Hela  | … |  Herra Heinämäki   |
|  Adalmiina Pelli  | … |  Aurora  |
|  Jukka Rasila  | … |  Mauri Mutka, poliisi   |
|  Timo Kahilainen  | … |  Reppanainen, poliisi   |
|  Heikki Silvennoinen  | … |  Heimo Kakelberg, leipuri   |
|  Satu Säävälä  | … |  Liisa Kakelberg, Heimo Kakelbergin vaimo   |
|  Atte Reunanen  | … |  Jaakko Kakelberg, Heimon ja Liisan poika   |
|  Outi Mäenpää  | … |  Matleena Mutka, Mauri Mutkan vaimo   |
|  Tuija Ernamo  | … |  Kylli, kauppa-auton myyjä   |
|  Miia Selin  | … |  Irma, kauppa-auton myyjä   |
|  Aku Hirviniemi  | … |  Jeppe Antinpoika   |
|  Heikki Salo  | … |  Pujo   |
|  Janne Louhivuori  | … |  Timotei   |
|  Jouko Mäki-Lohiluoma  | … |  Voimamies Horsma   |
|  Mikko Löytty  | … |  Intiaanipäällikkö Punanata   |
|  Juha Laitila  | … |  Naapurin Erkki   |
|  Ida Pajunen  | … |  Salli   |
Aiheesta muualla

Virallinen sivusto (Arkistoitu – Internet Archive)
Buena Vista International Finlandin Herra Heinämäki ja Leijonatuuliviiri -tietosivu
Suomen elokuvasäätiön Herra Heinämäki ja Leijonatuuliviiri -tietosivu (Arkistoitu – Internet Archive)
| n k Pekka Karjalainen |
| --- | --- |
Pitkät elokuvat (ohjaus):  Hysteria (1993)  Kummelin Jackpot (2006)  Vähän kunnioitusta (2010)  Herra Heinämäki ja Leijonatuuliviiri (2011)  Hevisaurus (2015) 
TV-elokuvat (ohjaus):  Pastoraali (1995)  Minäkin rakastan sinua (1998)  Minä, joki ja metsä (2000)  Liekki (2002)  Beatlehem (2003) 
Dokumenttielokuvat (ohjaus):  Rytmi (1991)  Värttinä - musiikkia maailmalle (1992)  Onneksi on runo (1997) 
Lyhytelokuvat (ohjaus):  Viimeinen bussi (1984)  Alison (1988)  Persläpi - the End of the World (1996) 
| n k Linkitetty data: Herra Heinämäki ja Leijonatuuliviiri (Q11862433) |
| --- | --- |
esiintymä kohteesta: elokuva
lajityyppi: komediaelokuva, lastenelokuva
ohjaaja: Matti Grönberg, Pekka Karjalainen
käsikirjoittaja: Heikki Salo, Timo Kahilainen
näyttelijä: Aku Hirviniemi
alkuperämaa: Suomi
alkuperäiskieli: suomi
 : SPARQLHaku löytää elokuvat, jotka täyttävät kaikki valitsemasi ehdot.  (hakuohje)Mallineen hakukäyttöliittymä vaatii toimiakseen asetuksista linkitetty data -pienoisohjelman.
Paraguayn ralli

|  Paraguayn ralli |
| --- | --- |
Sarja:  rallin MM-sarja CODASUR-rallisarja
Sijainti:  Paraguay
Paraguayn ralli on Paraguayssa ajettava rallikilpailu.
Kilpailu liittyy rallin MM-sarjaan ensi kertaa kaudella 2025. Kilpailun erikoiskokeet järjestetään Itapúan alueella. Kilpailu perustuu osittain FIA:n hyväksymään kilpailuun Rally Trans Itapúa, joka on ollut CODASUR-sarjan avauskilpailu. MM-sarja on tehnyt sopimuksen usealle vuodelle ja maassa on ennestään merkittävästi Rally2- ja R5-luokkien autoja.
Espanjandoggi

| Espanjandoggi |
| --- | --- |

Avaintiedot
Alkuperämaa:   Espanja
Määrä:  Suomessa muutama tuontiyksilö
Rodun syntyaika:  vanha
Alkuperäinen käyttö:  karja-, vahti- ja sotakoira, härkätaistelut
Nykyinen käyttö:  karja- ja vahtikoira
Muita nimityksiä:  Dogo Español, Presa Español, Chato Español
FCI-luokitus:  ei FCI-rotu RGEC: ei määritelty
Ulkonäkö
Paino:  uros 50-60 kg narttu 42-52 kg
Säkäkorkeus:  uros 63-68 cm narttu 60-65 cm
Väritys:  fawn, ruskea, brindle, sudenvärinen, black&tan tai musta&brindle
Espanjandoggi (Dogo Español) on espanjalainen koirarotu. Sillä ei ole FCI:n hyväksyntää, ja Espanjassa se on hyväksytty Grupos Étnicos-listalle, joka on eräänlainen esivaihe ennen rodun virallista kansallista hyväksyntää. Espanjassa rodusta huolehtii Sevillan Utrerassa toimiva Club Nacional del Dogo Español ja Suomessa Alano & Dogo Español Finland ry.
Ulkonäkö

Espanjandoggi on erittäin voimakas ja maatiaismainen molossikoira, jonka koko vaihtelee keskikokoisesta suureen. Sen rakenne on tiivis, vankka ja vahva. Pää on brakykefaalinen ja voimakas. Silmät ovat keskikokoiset ja mantelinmuotoiset, ja niiden sävy vaihtelee keltaisista ja meripihkanvärisistä tummiin pähkinänruskeisiin. Pienet tai keskikokoiset korvat ovat riippuvat ja kärjistään hieman pyöristyneet. Selkä on suora. Karvapeite on melko lyhyt, karhea ja tiheä. Sallitut värit ovat fawn, ruskea ja brindle kaikissa sävyissään, sudenvärinen, musta tan-merkein (black&tan), musta brindlein merkein; satula ja hiillikkoväritys sallitaan; maskin kanssa tai ilman. Urosten säkäkorkeus on 63-68 cm ja paino 50-60 kg; nartuilla vastaavat mitat ovat 60-65 cm ja 42-52 kg.
fawn mustalla maskilla
brindle mustalla maskilla
black & tan
musta brindlein merkein
Alkuperä

Alaanit olivat valloittaneet 300- ja 400-luvuilla laajoja alueita Etelä-Euroopassa, Pyreneiden niemimaa mukaan lukien. Alue tunnettiin presa-tyyppisistä koiristaan, jotka risteytyivät roomalaisten ja foinikialaisten mukanaan tuomien voimakkaiden koirien kanssa. Myöhemmin näistä risteytyksistä kehittyi espanjandoggi, joka tunnettiin myös nimillä presa español ja chato español.
Alun perin rotua käytettiin villin ja puolivillin nautakarjan ajamiseen ja ohjailuun, mutta myöhemmin myös härkätaisteluihin aina 1900-luvun alkuun saakka. Lisäksi se sopeutui puolustusviettinsä ansiosta vahti- ja sotakoiraksi; myös muiden maiden sotilaat huomasivat sen kyvykkyyden, minkä johdosta sitä käytettiin jopa Amerikan mantereella kapinallisia vastaan.
Naisen ejakulaatio

Kuva naisen ulkoisista sukupuolielimistä jossa näkyvät hyvin sekä virtsaputken suu että Skenen- että Bartholinin rauhastiehyt.
Naisen ejakulaatio.
Naisen ejakulaatio on  naisilla esiintyvä ilmiö, jossa ulkoisista sukuelimistään purkautuu pieniä määriä rauhaseritettä orgasmin tai voimakkaan kiihottumisen aikana. Kyseessä on Skenen rauhasten, miehen eturauhasen naisellisen vastineen, tuottama neste ja vastaava reaktio kuin siemensyöksy, vaikkei sillä, toisin kuin siemensyöksyllä, ole tekemistä lisääntymisen kanssa. Skenen rauhasten tuottaman eritteen tilavuus on muutamia millilitroja, erite on väriltään vaaleahkoa ja koostumukseltaan paksua. Skenen rauhasten erite muistuttaakin paljon siemennestettä.
Naisen ejakuaatiota on kutsuttu myös squirttaamiseksi. Squirttaus, ruiskutus tai suihkuorgasmi on uusimman tiedon valossa kuitenkin eri asia kuin emättimen ejakulaatio. Skenen rauhasten erite valuu kiihottumisen seurauksena emättimestä kun taas squirtatessa neste purkautuu virtsarakosta.
Squirttaaminen on emättimen ejakulaatiota vetisempää. Nestettä purkautuu squirtatessa yleensä nimittäin enemmän: 10 millilitraa tai enemmänkin. Squirttaamisesta tulevaa läpinäkyvää nestettä voi mitata jopa deseissä.
Luullaan usein virtsankarkailuksi

Naisen ejakulaatio sekoitetaan usein virtsankarkailuun eli inkontinenssiin. Virtsaa karkaa virtsarakosta voimakkaan alavatsan lihassupistuksen seurauksena. Jos virtsankarkailuun on taipumusta, näin voi tapahtua usein myös fyysisen ponnistelun, voimakkaan kiihotustilan tai orgasmin aikana. Tästä syystä naisen ejakulaatio sekoitetaan helposti virtsankarkailuun, jota voi myös sattua samoissa olosuhteissa. Nesteen synnylle on esitetty myös muita selityksiä.
Historialliset maininnat naisen ejakulaatiosta

Naisten ejakulaatiosta on kirjallisia lähteitä sekä Antiikista että Intian ja Kaukoidän korkeakulttuureista.
Historialliset maininnat naisen ejakulaatiosta > Liquor Vitae - naisten ejakulaationeste antiikin Roomassa ja Kreikassa

Galenos mainitsi naisen ejakulaatioeritteestä tutkielmassaan De Usu Partium Corporis Humani (Ruumiinosien käyttötavoista).
Nesteen luonne

Naisten parauretraaliset rauhaset (Skenen rauhaset) vastaavat miehen eturauhasta. Skenen rauhaset tuottavat eritettä, jonka ne tyhjentävät orgasmin tai voimakkaan kiihottumisen aikana naisen ejakulaatiossa joko virtsaputkeen tai omia rauhastiehyitään pitkin. Skenen rauhasten suhteen naisten sukuelinten fysiologia voi vaihdella yksilöstä toiseen. Toisilla kyseiset rauhastiet aukeavat virtsaputkeen, toisilla taas pienten häpyhuulten alueelle tai jopa molempiin. Tämä lisää hämmennystä asiasta, koska fenotyyppejä on niin lukuisia erilaisia.
Squirttauksessa erittyvän nesteen alkuperää on jonkin verran tutkittu, mutta yksimieliseen lopputulemaan ei ole päästy.  Virtsarakosta erittyvä neste muistuttaa virtsaa, mutta sen koostumus poikkeaa kuitenkin normaalisti erittyvästä virtsasta. Squirtatessa erittyvästä nesteestä on tutkimuksissa löydetty virtsalle tyypillisten ainesosien lisäksi mm. PSA:ta eli prostataspesifistä antigeenia.
Kyse ei siis ole virtsankarkailusta ja virtsaamisesta, vaan miehen siemennesteen kaltaisesta nesteen muodostuksesta ja erittymisestä. Tämän nesteen fysiologista tarkoitusta ei kuitenkaan tunneta.
Quebec Nordiques

| Quebec Nordiques Nordiques de Québec |
| --- | --- |

Historia:  Quebec Nordiques   1972–1995   Colorado Avalanche   1995–
Perustettu:  1972
Kaupunki:   Quebec, Quebec
Kotiareena:  Colisée de Québec
Sarja:  WHA (1972–1979)   NHL (1979–1995)
Värit:                
Stanley Cupit:  0
Konferenssin mestaruudet:  0
Divisioonan mestaruudet:  4 (1974–75, 1976–77, 1985–86, 1994–95)
Infobox OKVirheellinen NIMI-arvo: 
Quebec Nordiques (ransk. Nordiques de Québec) oli vuonna 1972 perustettu ja vuonna 1995 lakkautettu kanadalainen jääkiekkoseura Quebecista. Perustettaessa vuonna 1972 seura liittyi pohjoisamerikkalaiseen WHA-liigaan, mutta siirtyi sarjan lakkauttamisen myötä vuonna 1979 kilpailevaan NHL-liigaan. Vuonna 1995 joukkueen uudet omistajat päättivät siirtää organisaation Yhdysvaltain Coloradoon, joten Nordiques lakkasi samalla olemasta. Denverin kaupunkiin muuttanut seuraajajoukkue pelaa yhä NHL-liigassa nimellä Colorado Avalanche.
Historia > Perustaminen ja aika WHA-liigassa

Quebec Nordiques lukeutui vuonna 1972 perustetun WHA-liigan perustajajäseniin. Alun perin sarjan tarkoituksena oli itse asiassa peluuttaa Nordiquesin sijaan joukkuetta Yhdysvaltain Kaliforniassa nimellä San Francisco Sharks, mutta hankkeen epäonnistuttua kasattiin nopeassa tahdissa joukkue Québecin provinssiin Kanadaan. Joukkuetta valmentamaan saatiin kanadalainen jääkiekkolegenda Maurice Richard, mutta ensimmäisen ottelun päätyttyä tappioon päätti Richard vetäytyä valmentamisesta kokonaan. Jo ensimmäisillä kausillaan onnistui Nordiques houkuttelemaan riveihinsä joitakin merkittäviä kanadanranskalaisia pelaajia, ja ylsikin kaudella 1974–1975 sarjan loppuottelusarjaan asti, hävitäkseen lopulta Gordie Howen tähdittämälle Houston Aerosille suoraan neljässä ottelussa. Kaksi kautta myöhemmin kirkastui finaalipaikka mestaruudeksi Nordiquesin voittaessa 1976–1977 Avco World Trophyn seitsemän ottelun jälkeen Winnipeg Jetsia vastaan. Seuraavat kaudet muodostuivat vaikeiksi paitsi Nordiquesille, myös koko WHA-liigalle. Kauden 1978–1979 päätteeksi sarja lakkautettiinkin, ja Nordiques siirtyi vuonna 1979 kilpailevaan NHL-liigaan yhdessä Winnipeg Jetsin, Edmonton Oilersin ja New England Whalersin kanssa.
Historia > Aika NHL-liigassa

Siirryttyään uuteen liigaan Nordiques menetti sopimusteknisistä syistä lähes kaikki pelaajansa ja joutui rakentamaan joukkueensa uudelleen. Tämä näkyi avauskaudella Nordiquesin sijoittumisena koko sarjan viimeiseksi. Huonon alun jälkeen joukkueen onni parani taitavien tšekkoslovakialaisten Šťastnýn veljesten Peterin, Antonin ja Mariánin loikattua 1980-luvun alussa Kanadaan, ja koko kolmikon liityttyä Nordiquesin riveihin. Šťastnýjen ja Michel Goulet'n johdolla québecilaisjoukkue nousikin tavoittelemaan pudotuspelimenestystä kaudesta toiseen. Menestys loi myös pohjoisamerikkalaisessa jääkiekossa verrattain harvinaisen ja kiivasluonteisen vastakkainasettelun Nordiquesin ja provinssin toisen NHL-joukkueen, Montreal Canadiensin välille. Menestys kulminoitui Adams-divisioonan voittoon kaudella 1985–1986, jonka jälkeen seura romahti kuitenkin ensin divisioonansa peränpitäjäksi kaudella 1987–1988, ja vuotta myöhemmin koko liigan viimeiseksi. Merkittävät pelaajakaupat eivät muuttaneet joukkueen kurssia, mutta heikon menestyksen tuomilla ensimmäisillä varausvuoroilla NHL:n vuosittaisissa varaustilaisuuksissa sai Nordiques kaudeksi 1992–1993 kokoon jälleen voittavan joukkueen Joe Šakićin, Mats Sundinin ja Owen Nolanin johdolla, ja selviytyikin liigan pudotuspeleihin kuuden vuoden tauon jälkeen. Seuraava kausi sujui jälleen pelillisesti heikommissa merkeissä, mutta työsulun takia vajaana pelattu kausi 1994–1995 toi seuralle koillisen divisioonan voiton Peter Forsbergin liityttyä joukkueeseen. Pudotuspelit sujuivat talousvaikeuksiin ajautuneelta Nordiquesilta kuitenkin huonosti, ja Québecin hallituksen kieltäydyttyä väliintulosta myytiin seura joukolle yhdysvaltalaisia sijoittajia. Uudet omistajat siirsivätkin seuran Denveriin, jättäen kauden Nordiquesin historian viimeiseksi. Colorado Avalancheksi nimetty uusi seura peri Nordiquesin pelaajamateriaalin, muttei kuitenkaan seuran historiaa leimanneita vaikeuksia. Siitä todistaa Avalanchen jo ensimmäisellä kaudellaan saavuttama Stanley Cupin voitto, saavutus johon Québec Nordiques ei milloinkaan yltänyt.
Tunnettuja pelaajia > Jäädytetyt pelinumerot

3 – Jean-Claude Tremblay
8 – Marc Tardif
16 – Michel Goulet
26 – Peter Šťastný
Tunnettuja pelaajia > Muita tunnettuja pelaajia

Peter Forsberg
Guy Lafleur
Joe Šakić
Anton Šťastný
Marián Šťastný
Mats Sundin
Jocelyn Thibault
Valmentajat

|  | Nimi | Kaudet> Ensimmäinen | Kaudet> Viimeinen | Runkosarja> O | Runkosarja> V | Runkosarja> H | Runkosarja> T | Runkosarja> V% | Pudotuspelit> O | Pudotuspelit> V | Pudotuspelit> H | Pudotuspelit> V% |
| --- | --- | --- | --- | --- | --- | --- | --- | --- | --- | --- | --- | --- |
| 1 | Maurice Richard | 1972-1973 | 1972-1973 | 2 | 1 | 1 | 0 | 50,0 % | - | - | - | - |
| 2 | Maurice Filion | 1972-1973 | 1972-1973 | 76 | 32 | 39 | 5 | 45,4 % | - | - | - | - |
| 3 | Jacques Plante | 1973-1974 | 1973-1974 | 78 | 38 | 36 | 4 | 51,3 % | - | - | - | - |
| 4 | Jean-Guy Gendron | 1974-1975 | 1975-1976 | 159 | 96 | 59 | 4 | 61,6 % | 20 | 9 | 11 | 45,0 % |
| 5 | Marc Boileau | 1976-1977 | 1977-1978 | 139 | 73 | 61 | 5 | 54,3 % | 17 | 12 | 5 | 70,6 % |
| 6 | Maurice Filion | 1977-1978 | 1977-1978 | 22 | 14 | 7 | 1 | 65,9 % | 11 | 5 | 6 | 45,5 % |
| 7 | Jacques Demers | 1978-1979 | 1978-1979 | 80 | 41 | 34 | 5 | 54,4 % | 4 | 0 | 4 | 0% |
| WHA yhteensä | WHA yhteensä | 7 kautta | 7 kautta | 556 | 295 | 237 | 24 | 55,2 % | 52 | 26 | 26 | 50,0 % |
| 8 | Jacques Demers | 1979-1980 | 1979-1980 | 80 | 25 | 44 | 11 | 38,1 % | - | - | - | - |
| 9 | Maurice Filion | 1980-1981 | 1980-1981 | 6 | 1 | 3 | 2 | 33,3 % | - | - | - | - |
| 10 | Michel Bergeron | 1980-1981 | 1986-1987 | 554 | 253 | 222 | 79 | 52,8 % | 68 | 31 | 37 | 45,6 % |
| 11 | André Savard | 1987-1988 | 1987-1988 | 24 | 10 | 13 | 1 | 43,8 % | - | - | - | - |
| 12 | Ron Lapointe | 1987-1988 | 1988-1989 | 89 | 33 | 50 | 6 | 40,4 % | - | - | - | - |
| 13 | Jean Perron | 1988-1989 | 1988-1989 | 47 | 16 | 26 | 5 | 39,4 % | - | - | - | - |
| 14 | Michel Bergeron | 1989-1990 | 1989-1990 | 80 | 12 | 61 | 7 | 19,4 % | - | - | - | - |
| 15 | Dave Chambers | 1990-1991 | 1991-1992 | 98 | 19 | 64 | 15 | 27,0 % | - | - | - | - |
| 16 | Pierre Pagé | 1991-1992 | 1993-1994 | 230 | 98 | 103 | 29 | 48,9 % | 6 | 2 | 4 | 33,3 % |
| 17 | Marc Crawford | 1994-1995 | 1994-1995 | 48 | 30 | 13 | 5 | 67,7 % | 6 | 2 | 4 | 33,3 % |
| NHL yhteensä | NHL yhteensä | 16 kautta | 16 kautta | 1 256 | 497 | 599 | 160 | 45,9 % | 80 | 35 | 45 | 43,8 % |
Aiheesta muualla

Quebec Nordiques Preservation Society (englanniksi)
Colisée de Québec, Quebec Nordiquesin kotihalli 1972–1995
Clint Malarchuk Quebec Nordiquesin maalilla vuonna 1986
Espoo Expos

| Espoo Expos |
| --- | --- |

Perustettu:  1991
Kotiareena:  Kilon koulun kenttä
Paikkakunta:  Espoo
Lajit:  baseball
Sarja:  Superbaseball
Mestaruudet:  19 (2003, 2004, 2005, 2006, 2007, 2008, 2009, 2010, 2011, 2012, 2013, 2014, 2015, 2016, 2017, 2019, 2020, 2022, 2023)
Espoo Expos on vuonna 1991 perustettu espoolainen baseballseura, jonka edustusjoukkue pelaa SM-sarjassa. Exposin kotikenttä on Leppävaaran urheilupuistossa.
Expos on baseballin 18-kertainen Suomen-mestari. Joukkue voitti ensimmäiset 15 mestaruuttaan peräkkäin, vuosina 2003–2017, ja on sen jälkeen voittanut mestaruudet vuosina 2019, 2020 ja 2022. Seura on baseballin SM-sarjan menestynein.
Exposilla on kaksi farmijoukkuetta, Perkkaa Badass ja Lintuvaara XL5. Badass on toiminut vuodesta 2003 ja Lintuvaara vuodesta 2006. Farmisarjan ottelut on pelattu turnauksina eri kentillä.
Big Mac

Big Mac -hampurilainen.
Big Mac (lausutaan IPAn mukaan [big mæk]) on McDonald’s-pikaruokalayhtiön hampurilainen. Se on McDonald’sin ainoa kerroshampurilainen eli hampurilainen, jossa on kolme eri sämpylänosaa: pohja, päällinen ja keskiosa. Sen pihvi on naudanlihaa. Big Mac -hampurilaista myydään McDonald’s-ravintoloissa ympäri maailman. Big Macin kehitti vuonna 1967 Michael "Jim" Delligatti Uniontownissa Pennsylvaniassa, jossa hän toimi McDonald'sin franchising-yrittäjänä. Delligatti kuoli  98-vuotiaana vuonna 2016.
Hampurilainen koostuu yleisesti kahdesta jauhelihapihvistä, kastikkeesta, salaatista, juustosta, suolakurkusta, kuivasipulista ja sämpylästä. Pihvit on maustettu mineraalisuolalla ja mustapippurilla. Big Macissä käytetään emulgointiaineita E472e3 ja E 4813 sekä säilöntäainetta E282. Erikoiskastike (engl. Special Sauce tai Big Mac Sauce) on Thousand Island -tyyppinen. Valmistusprosessi on yhtiön mukaan salainen, vaikka kastikkeen ainesosat onkin julkaistu. Kastiketta tekee McCormick Isossa-Britanniassa.
Big Mac -indeksi

Big Maciä myydään maailmanlaajuisesti. The Economist on luonut sen pohjalta leikkimielisen Big Mac -indeksin, jolla mitataan eri maiden hintatasoa. Big Mac on standardoitu tuote, joka on kaikkialla lähestulkoon samanlainen. Sen kustannuksiin sisältyy raaka-aineiden lisäksi työvoiman hinta. Tämän takia se soveltuu kustannusvertailuihin.
Aiheesta muualla

Wikimedia Commonsissa on kuvia tai muita tiedostoja aiheesta .
Big Mac Suomen McDonald'sin sivuilla
McDonald’s
Big Mac
Big Mac -indeksi
Fast Food Nation
Happy Meal
McJob
McLibel-oikeudenkäynti
Pikaruokakansa
Ronald McDonald
Super Size Me
Estadio Municipal de Butarque

| Estadio Municipal de Butarque |
| --- | --- |
 Estadio Municipal de Butarque
Rakennuksen tiedot
Sijainti:  Leganés, Madrid, Espanja
Koordinaatit:  40°20′25″N, 3°45′39″W
Avattu:  14. helmikuuta 1998
Omistaja:  Leganésin kaupunki
Hoitaja:  Leganésin kaupunki
Kenttä:  luonnonnurmi
Arkkitehti:  Y. León
Käyttäjät
 CD Leganés 
Katsojakapasiteetti
 12 454 
Kentän mitat
 105 × 70 m 
Lisää rakennusartikkeleitaArkkitehtuurin teemasivulla
Estadio Municipal de Butarque on stadion Leganésissa Madridin alueella Espanjassa. Se on paikallisen jalkapalloseuran CD Leganésin kotistadion.
Stadion on nimetty Leganésin suojeluspyhimyksen Nuestra Señora de Butarquen mukaan. Se avattiin 14. helmikuuta 1998 Leganésin ja Xerezin välisellä ottelulla (1–1).
Stadionin alkuperäinen yleisökapasiteetti oli runsaat 8 000. Leganésin noustua maan korkeimmalle sarjatasolle Primera Divisióniin vuonna 2016 stadionia on laajennettu, ja elokuussa 2017 kapasiteetti oli 11 454. Viimeisimmän laajennuksen kautta stadionin katsojakapasiteetti on 12 454.
Jalkapallo-otteluiden lisäksi Butarquella on järjestetty muun muassa Festimad-festivaali vuonna 2007.
Aiheesta muualla

Kuvia tai muita tiedostoja aiheesta Estadio Municipal de Butarque Wikimedia Commonsissa
Stadion CD Leganésin sivustolla (Arkistoitu – Internet Archive) (espanjaksi)
Stadion StadiumDB.com-sivustolla (englanniksi)
Primera Divisiónin stadionit kaudella 2016–2017
Anoeta
Balaídos
Benito Villamarín
Butarque
Camp Nou
El Molinón
El Sadar
Estadio de la Cerámica
Gran Canaria
Ipurua
La Rosaleda
Los Cármenes
Mendizorrotza
Mestalla
RCDE Stadium
Riazor
San Mamés
Sánchez Pizjuán
Santiago Bernabéu
Vicente Calderón
Luettelo Lahden julkisista taideteoksista ja muistomerkeistä

Luettelo Lahden julkisista taideteoksista ja muistomerkeistä  käsittää Lahden kaupungissa julkisilla paikoilla sijaitsevia pysyviä taideteoksia, muistomerkkejä ja muistolaattoja. Luettelon teokset kuuluvat Lahden taidemuseon kokoelmiin tai ovat valtion tai yksityisessä omistuksessa. Lahteen on liitetty Nastolan kunta.
Julkisilta paikoilta poistetut ja tuhoutuneet teokset

| Teos | Aiempi sijainti | Nykyinen sijainti | Tekijä | Paljastettu | Poistettu/ tuhoutunut | Syy | Kuva | WD |
| --- | --- | --- | --- | --- | --- | --- | --- | --- |
| Läpi päivän | Jalkarannantien ja Kariniemenkatu kiertoliittymä (siirreltävä veistos) |  | Koskela, MattiMatti Koskela | 1989 |  |  |  |  |
| Marjatta | Kansantalon edusta, Aleksanterinkatu 26 | Varastossa | Wikström, EmilEmil Wikström | 1953 | 2002 | Poistettiin Matti Koskelan Paragrafi-teoksen tieltä |  |  |
| Syöveri | Mukkulan koulun piha, Lippokatu 1, Mukkula |  | Varja, HeikkiHeikki Varja | 1972 |  |  |  |  |
Etelä-Afrikan kansalliset puolustusvoimat

| Etelä-Afrikan kansalliset puolustusvoimat |
| --- | --- |
 SANDF:n lippu
Toiminnassa:  1994–
Valtio:   Etelä-Afrikka
Aselajit:  maavoimat   ilmavoimat   laivasto   lääkintäjoukot
Rooli:  asevoimat
Koko:  72 322 (vuonna 2021)
Etelä-Afrikan kansalliset puolustusvoimat (engl. South African National Defence Force, lyhennys SANDF) on Etelä-Afrikan asevoimat. SANDF korvasi Etelä-Afrikan puolustusvoimat vuonna 1994, ja siihen liitettiin samalla Umkhonto we Sizwe- ja Azanian People's Liberation Army -joukot. Etelä-Afrikan kansalliset puolustusvoimat koostuvat maavoimista, ilmavoimista, laivastosta ja lääkintäjoukoista. SANDF:n palveluksessa oli 72 322 henkilöä vuonna 2021.
Alice Springs

| Alice Springs |
| --- | --- |
 Näkymä Alice Springsiin
 Alice Springs
 Koordinaatit: 23°42′0″S, 133°52′12″E 
Valtio:  Australia
Territorio:  Pohjoisterritorio
Pinta-ala:  
 – Kokonaispinta-ala:  85,6 km²
Väkiluku (2021):  25 912
 – Väestötiheys:  277 as./km²
 
 www.alicesprings.nt.gov.au 
Infobox OKVirheellinen NIMI-arvo: 
Alice Springs on kaupunki Australian Pohjoisterritorion eteläosissa. Kaupunki on väkiluvultaan territorion toiseksi suurin, asukasluvultaan 25 912 vuoden 2021 väestönlaskennassa.
Alice Springs sijaitsee Australian mantereen keskellä ja aivan Kauriin kääntöpiirin vieressä. Kaupunki sijaitsee erämaassa, jossa lämpötilat ovat kesäaikaan korkeita. Alice Springs perustettiin 1870-luvulla Toddjoen varrelle puhelinlinjoja edeltänyttä pohjois-eteläsuuntaista lennätinlinjaa varten. Toddjoessa on vettä vain osan aikaa vuodesta, mutta tällä paikalla oli lähde, englanniksi spring. Alun perin kaupungin nimi oli Stuart. Lähde sai nimensä lennätinlaitoksen ylitarkastajan Charles Toddin vaimon Alicen mukaan ja 1930-luvulla kaupungin nimi muuttui Stuartista Alice Springsiksi.
Alice Springs on Australian kuivien keskiosien keskus, ja se oli lyhytikäisen Keski-Australian territorion pääkaupunki vuosina
1926–1931. Kaupunki on rautatien ja valtatien risteysasema, ja sen kautta kulkee lähiseuduilla kaivettuja malmeja ja kasvatettua karjaa.
Alice Springsin ympäristössä on keinokasteltuja hedelmätarhoja ja lypsykarjatiloja. Kaupunki toimii tukikohtana lentävälle lääkäripalvelulle ja harvaanasutun alueen lapsille tarkoitetulle radiokoululle, joka toimii nykyisin satelliittidatasiirron avulla.
Turistikohde Uluruun on Alice Springsistä noin 450 kilometriä päällystettyä tietä pitkin.
Ilmasto

Vuoden lämpimintä aikaa on joulukuusta helmikuuhun, jolloin keskimääräinen ylin lämpötila on 35,5 °C. Viileintä on kesäkuusta elokuuhun, jolloin keskimääräinen alin lämpötila jää viiden asteen alapuolelle. Sadetta saadaan ympäri vuoden, vähiten elo- ja syyskuussa.
Aiheesta muualla

Kuvia tai muita tiedostoja aiheesta Alice Springs Wikimedia Commonsissa